CELEX: 62010CO0267
Language: da
Date: 2011-05-23 00:00:00
Title: Kendelse afsagt af Domstolens Femte Afdeling den 23. maj 2011.#André Rossius (C 267/10) og Marc Collard (C 268/10) mod den belgiske stat - Service public fédéral Finances.#Anmodninger om præjudiciel afgørelse: Tribunal de première instance de Namur - Belgien.#Artikel 6, stk. 1, TEU - artikel 35 i Den Europæiske Unions charter om grundlæggende rettigheder - besiddelse og salg af forarbejdede tobaksvarer til rygning - nationale bestemmelser, der tillader opkrævning af punktafgifter på tobaksvarer - Domstolen åbenbart inkompetent.#Forenede sager C-267/10 og C-268/10.

Domstolens kendelse (Femte Afdeling) af 23. maj 2011 – Rossius og Collard mod État belge
      (Forenede sager C-267/10 og C-268/10)
      »Artikel 6, stk. 1, TEU – artikel 35 i Den Europæiske Unions charter om grundlæggende rettigheder – besiddelse og salg af forarbejdede tobaksvarer til rygning – nationale bestemmelser, der tillader opkrævning af punktafgifter på tobaksvarer – Domstolen åbenbart inkompetent«
      1.                     Præjudicielle spørgsmål – Domstolens kompetence – grænser – anmodning om fortolkning af Den Europæiske Unions charter om grundlæggende
            rettigheder – national afgørelse, som ikke udgør en foranstaltning til gennemførelse af EU-retten eller ikke fremviser anden
            tilknytningsforhold til denne – Domstolen ikke kompetent (art. 6, stk. 1, TEU; art. 267 TEUF; Den Europæiske Unions charter
            om grundlæggende rettigheder, art. 51, stk. 1) (jf. præmis 15, 16 og 19)
      2.                     Præjudicielle spørgsmål – Domstolens kompetence – grænser – undersøgelse af national rets forenelighed med EU-retten – ikke
            omfattet (art. 267 TEUF) (jf. præmis 24-31)
      Angående
      Anmodning om præjudiciel afgørelse – Tribunal de première instance de Namur – fortolkning af artikel 6, stk. 1, første afsnit,
         TEU og artikel 35 i Den Europæiske Unions charter om grundlæggende rettigheder – forenelighed med målsætningen om at beskytte
         menneskers sundhed af en national lovgivning, der tillader fremstilling, import, markedsføring og salg af forarbejdede tobaksvarer
         til rygning, der er anerkendt som værende stærkt sundhedsskadelige – lovlighed, henset til ovennævnte regler, af nationale
         bestemmelser, der tillader opkrævning af punktafgifter på tobaksvarer.
      
      Konklusion
      
         
               De Europæiske Fællesskabers Domstol har klart ikke kompetence til at besvare de spørgsmål, som Tribunal de première instance
                  de Namur (Belgien) har forelagt ved afgørelser af 24. marts 2010.